12. ฐานะการเงินและผลการดำเนินงาน

1.  งบการเงิน

12.1.1 สรุปรายการสอบบัญชีของผู้สอบบัญชีรับอนุญาต

สำหรับงบการเงินงวดปีบัญชีสิ้นสุดวันที่ 31 ธันวาคม 2546 , 2547 และ 2548
ผู้สอบบัญชีได้ตรวจสอบงบการเงิน โดยมีความเห็นว่างบการเงินของบริษัทและบริษัทย่อย
และงบการเงินเฉพาะของบริษัท แสดงฐานะการเงินรวมและฐานะการเงินเฉพาะของบริษัท
ผลการดำเนินงานรวมและผลการดำเนินงานเฉพาะของบริษัท
รวมทั้งกระแสเงินสดรวมและกระแสเงินสดเฉพาะของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป อย่างไม่มีเงื่อนไข

2.  ตารางสรุปงบการเงิน

[TABLE]

  สถานะทางการเงินในรอบปี 2548

+---+--------------------------------------------------------------------+
| * |                                                                    |
| ห |                                                                    |
| ม |                                                                    |
| า |                                                                    |
| ย |                                                                    |
| เ |                                                                    |
| ห |                                                                    |
| ตุ |                                                                    |
| : |                                                                    |
| - |                                                                    |
+---+--------------------------------------------------------------------+
|   | - ที่ประชุมคณะกรรมการบริษัท ครั้งที่ 1/2549 เมื่อวันที่ 22 กุมภาพันธ์ 2549          |
|   | มีมติจ่ายเงินปันผลสำหรับผลประกอบการ ปี 2548 แก่ผู้ถือหุ้น                       |
|   |                                                                    |
|   | ของบริษัท ในอัตราหุ้นละ 0.33 บาท โดยให้นำเสนอต่อที่ประชุมสามัญผู้ถือหุ้นครั้งที่       |
|   | 1/2549 ในวันที่ 21 เมษายน 2549 เพื่ออนุมัติต่อไป                            |
+---+--------------------------------------------------------------------+
|   | - การจ่ายเงินปันผลปี 2546 จากมูลค่าหุ้นที่ตราไว้ 10.00 บาทต่อหุ้น และ            |
|   | การจ่ายเงินปันผลปี 2547 และ ปี 2548 จากมูลค่าหุ้นที่ตราไว้                     |
|   |                                                                    |
|   | 1.00 บาทต่อหุ้น                                                       |
+---+--------------------------------------------------------------------+
|   | - บริษัทเริ่มจัดทำงบการเงินรวมในปี 2547 เนื่องจากบริษัทเริ่มลงทุนในบริษัทย่อยภายในปี |
|   | 2547                                                               |
+---+--------------------------------------------------------------------+

[]

[]

[]

[]

[]

[]

12.2 คำอธิบาย และวิเคราะห์ผลการดำเนินงาน และฐานะทางการเงิน

กลุ่มบริษัทมีนโยบายมุ่งเน้นกลุ่มลูกค้าที่ให้ความสนใจด้านการให้บริการที่ดีและหลากหลายในระบบงานด้านคอมพิวเตอร์
กลุ่มบริษัทได้นำเสนอสินค้าและบริการที่หลากหลายรวมถึงกลยุทธ์การดูแลลูกค้าที่สอดคล้องกับความต้องการของลูกค้าแต่ละกลุ่ม
เพื่อที่จะรักษาฐานลูกค้าทุกกลุ่มธุรกิจและขยายฐานลูกค้ากลุ่มเป้าหมายอื่นให้เพิ่มขึ้น
โดยยังคงเน้นคุณค่าของการให้บริการหลังการขายที่มีคุณภาพและความพึงพอใจสูงสุดต่อลูกค้า

ในช่วงปีที่ผ่านมาบริษัทยังคงมีรายได้หลักจากกลุ่มธุรกิจสื่อสารและโทรคมนาคมในสัดส่วนที่ค่อนข้างสูงเมื่อเทียบกับธุรกิจอื่น
เนื่องจากเป็นกลุ่มที่มีอัตราการเติบโตของความต้องการสินค้าและงานบริการด้านเทคโนโลยี
สารสนเทศสูง
โดยยังคงเน้นการขยายขอบเขตการดำเนินธุรกิจให้ครอบคลุมถึงธุรกิจบริการให้คำปรึกษา
และพัฒนางาน ด้านเทคโนโลยีสารสนเทศ (IT Professional Services)
รวมทั้งธุรกิจบริการด้านการบำรุงรักษา (Maintence Service) เพิ่มมากขึ้น
เนื่องจากมีอัตรากำไรขั้นต้นที่สูงกว่าธุรกิจการพัฒนาและวางระบบ (System Integration)
แต่อย่างไรก็ดีด้วยนโยบายของบริษัทที่ต้องการเพิ่มและขยายฐานลูกค้าจากกลุ่มดังกล่าวซึ่งเป็นลูกค้าหลักไปยังกลุ่มอุตสาหกรรมอื่นเพิ่มมากขึ้น
จึงส่งผลให้บริษัทมีสัดส่วนรายได้ในกลุ่มถาบันการเงิน และกลุ่มภาครัฐและการศึกษาเพิ่มมากขึ้นในปี
2548 ซึ่งกลุ่มลูกค้าดังกล่าวเป็นกลุ่มที่มีแนวโน้มที่จะใช้จ่ายเงินเพื่อการลงทุนในระยะยาวค่อนข้างสูง

นอกจากนี้บริษัทยังมีนโยบายในการขยายขอบเขตการประกอบธุรกิจเพิ่มมากขึ้น
โดยปีที่ผ่านมาได้เข้าร่วมลงทุนเพิ่มในบริษัท โมเดอร์นฟอร์ม อินทริเกรชั่น เซอร์วิสเซส จำกัด
จากที่ได้ลงทุนเพิ่มในปี 2547 รวม 3 บริษัทแล้ว
เพื่อเป็นการขยายช่องทางการประกอบธุรกิจและสร้างอัตราผลตอบแทนที่สูงในระยะยาว
โดยมุ่งเน้นการขายสินค้าและให้บริการรวมถึงการพัฒนาซอฟต์แวร์สำหรับองค์กรขนาดกลางและเล็ก
ซึ่งมีแนวโน้มการเติบโตที่ดีในอนาคต ซึ่งการเข้าร่วมลงทุนในบริษัทต่าง ๆ
เหล่านี้จะช่วยเสริมสร้างขีดความสามารถด้านการแข่งขันและศักยภาพการทำกำไรให้บริษัทเพิ่มมากขึ้นในอนาคต

12.2.1 ผลการดำเนินงาน

ผลการดำเนินงานในปี 2548 บริษัทและบริษัทย่อยมีรายได้รวม 1,517.5 ล้านบาท
โดยเป็นรายได้จากธุรกิจพัฒนาและวางระบบเท่ากับ 1,019.7 ล้านบาท คิดเป็นสัดส่วนร้อยละ
67.2 ของรายได้รวม จากธุรกิจบริการด้านการบำรุงรักษาเท่ากับ 220.9 ล้านบาท
คิดเป็นสัดส่วนร้อยละ 14.5 ของรายได้รวม
จากธุรกิจให้คำปรึกษาและพัฒนางานด้านสารสนเทศเท่ากับ 268.0 ล้านบาท คิดเป็นร้อยละ 17.7
ของรายได้รวม และจากรายได้อื่นเท่ากับ 8.9 ล้านบาท คิดเป็นร้อยละ 0.6 ของรายได้รวม

สำหรับในส่วนของบริษัทมีรายได้รวม 1,277.9 ล้านบาท โดยแหล่งรายได้ดังกล่าวมาจากธุรกิจหลัก
3 ประเภทคือ รายได้จากธุรกิจพัฒนาและวางระบบเท่ากับ 847.9 ล้านบาท คิดเป็นสัดส่วนร้อยละ
66.4 ของรายได้รวม จากธุรกิจบริการด้านการบำรุงรักษาเท่ากับ 208.6 ล้านบาท
คิดเป็นสัดส่วนร้อยละ 16.3 ของรายได้รวม
จากธุรกิจให้คำปรึกษาและพัฒนางานด้านสารสนเทศเท่ากับ 214.8 ล้านบาท คิดเป็นร้อยละ
16.8ของรายได้รวม และจากรายได้อื่นเท่ากับ 6.6 ล้านบาท คิดเป็นร้อยละ 0.5 ของรายได้รวม

ต้นทุนในการขายและการให้บริการของบริษัทในปี 2548 บริษัทและบริษัทย่อยมีจำนวน 1,151.9
ล้านบาท ทำให้มีอัตรากำไรขั้นต้นเท่ากับร้อยละ 23.6 สำหรับในส่วนของบริษัทมีจำนวน 972.4
ล้านบาท ทำให้บริษัทมีอัตราส่วนกำไรขั้นต้นเท่ากับร้อยละ 23.5

หากพิจารณาอัตราส่วนกำไรขั้นต้นในส่วนของบริษัทของแต่ละกลุ่มธุรกิจสำหรับปี 2548
อัตราส่วนกำไรขั้นต้นของธุรกิจพัฒนาและวางระบบเท่ากับร้อยละ 19.0
อัตราส่วนกำไรขั้นต้นของธุรกิจบริการด้านการบำรุงรักษาเท่ากับร้อยละ 45.0
และอัตราส่วนกำไรขั้นต้นของธุรกิจให้คำปรึกษาและพัฒนางานด้านเทคโนโลยีสารสนเทศเท่ากับร้อยละ
20.4 เป็นผลให้อัตรากำไรขั้นต้นรวมของบริษัทเท่ากับร้อยละ 23.5
โดยถึงแม้ว่าอัตราส่วนกำไรขั้นต้นของธุรกิจพัฒนาและวางระบบในภาพรวมของตลาดมีแนวโน้มที่จะลดลงอันเป็นผลมาจากการแข่งขันด้านราคาที่สูงขึ้น
การขยายตัวของสัดส่วนรายได้จากธุรกิจอีกสองกลุ่มซึ่งมีอัตราส่วนกำไรขั้นต้นค่อนข้างสูงน่าจะทำให้บริษัทสามารถรักษาอัตราส่วนกำไรขั้นต้นโดยรวมไว้ได้

ค่าใช้จ่ายในการขายและบริหารสำหรับปี 2548 ของบริษัทและบริษัทย่อยคิดเป็นสัดส่วนร้อยละ 16.9
สำหรับในส่วนของบริษัทคิดเป็นสัดส่วนร้อยละ 14.5 ของรายได้รวม
โดยค่าใช้จ่ายในการขายและบริหารของบริษัทส่วนใหญ่คือ เงินเดือนและค่าใช้จ่ายเกี่ยวกับพนักงาน
ซึ่งคิดเป็นร้อยละ 50 ของค่าใช้จ่ายในการขายและบริหารรวม
ทั้งนี้เป็นผลมาจากบริษัทได้ว่าจ้างวิศวกรเพิ่มเป็นจำนวนมากตามนโยบายในการขยายงานบริการให้คำปรึกษาและพัฒนางานด้านเทคโนโลยีสารสนเทศรวมทั้งงานบริการด้านการบำรุงรักษา

จากผลการดำเนินงานที่กล่าวมาข้างต้น บริษัทมีกำไรสุทธิสำหรับปี 2548 รวมเป็นจำนวน 76.8
ล้านบาท คิดเป็นอัตราส่วนเท่ากับร้อยละ 6 ของรายได้รวม
ซื่งเป็นผลจากการดำเนินงานที่ได้กล่าวข้างต้น

12.2.2 ฐานะการเงิน

1.  สินทรัพย์

    1.  ส่วนประกอบของสินทรัพย์

  บริษัทและบริษัทย่อยมีสินทรัพย์รวม ณ วันที่ 31 ธันวาคม 2548 จำนวน 957.6 ล้านบาท
  แบ่งเป็นสินทรัพย์หมุนเวียนจำนวน 805.5 ล้านบาท หรือคิดเป็นสัดส่วนร้อยละ 84.1
  และสินทรัพย์ไม่หมุนเวียนจำนวน 152.1 ล้านบาท หรือคิดเป็นสัดส่วนร้อยละ 15.9

2.  คุณภาพของสินทรัพย์

-   สินค้าคงเหลือ บริษัทตีราคาตามราคาทุน (วิธีถัวเฉลี่ย)
    หรือมูลค่าสุทธิที่จะได้รับแล้วแต่อย่างใดจะต่ำกว่า

-   ลูกหนี้การค้า ตามหมายเหตุประกอบงบการเงินที่ 5 ในงบการเงินของบริษัท
    ได้แยกยอดลูกหนี้ตามอายุหนี้ที่ค้างชำระ ลูกหนี้ทั้งหมดเกิดจาการขายสินค้าและบริการ
    มีสภาพหนี้จริง และสามารถเรียกชำระหนี้ได้ตามปกติ

สำหรับการตั้งสำรองค่าเผื่อหนี้สงสัยจะสูญ
บริษัทจะตั้งขึ้นโดยพิจารณาจากประสบการณ์ในการเก็บหนี้และความสามารถในการชำระหนี้ของลูกหนี้
ประกอบกับพิจารณาความเพียงพอของค่าเผื่อหนี้สงสัยจะสูญ
โดยถือการประเมินจากหนี้ค้างเกินกำหนดชำระของลูกหนี้ โดยในปี 2548
บริษัทและบริษัทย่อยตั้งสำรองค่าเผื่อหนี้สงสัยจะสูญไว้จำนวน 1 ล้านบาท
ซึ่งผู้บริหารเชื่อว่าไม่มีความเสี่ยงจากการให้สินเชื่อในลูกหนี้การค้ามากไปกว่าจำนวนที่สำรองไว้เผื่อการเรียกชำระหนี้ไม่ได้
ในส่วนของบริษัทไม่มีการตั้งสำรองค่าเผื่อหนี้สงสัยจะสูญ
เนื่องจากบริษัทพิจารณาแล้วว่าลูกหนี้ที่เกิดขึ้นเป็นลูกหนี้ที่สามารถเรียกชำระหนี้ได้ตามปกติของธุรกิจและไม่มีความเสี่ยงในการเรียกชำระหนี้แต่อย่างได

2.  สภาพคล่อง

    1.  กระแสเงินสดของบริษัทและบริษัทย่อย

-   จากกิจกรรมดำเนินงานสูงกว่ากำไรจากการดำเนินงานตามงบกำไรขาดทุน
    เนื่องจากค่าเสื่อมราคา และยอดลูกหนี้ที่ลดลงจากปี 2547

-   จากกิจกรรมการลงทุนใช้ไป 19.2 ล้านบาท
    เนื่องจากบริษัทมีการซื้ออุปกรณ์เพิ่มสำหรับการลงทุนเพิ่มในการขยายธุรกิจของบริษัท

-   จากกิจกรรมจัดหาเงิน ในระหว่างปี 2548
    ได้มีการจ่ายเงินปันผลให้กับผู้ถือหุ้นของบริษัทเป็นจำนวนเงินรวม 100 ล้านบาท

    1.  อัตราส่วนสภาพคล่อง

  บริษัทและบริษัทย่อยมีความเพียงพอในสภาพคล่องดังจะเห็นได้จากอัตราส่วนในปี 2548
  บริษัทและบริษัทย่อยมีอัตราส่วนสภาพคล่อง 2.1 เท่า และอัตราส่วนสภาพคล่องหมุนเร็ว 1.2
  เท่า จากการวิเคราะห์ความเพียงพอของเงินสดในการชำระหนี้ระยะสั้นของกลุ่มบริษัท
  แม้ว่ามีปริมาณเงินสดและรายการที่เทียบเท่าเงินสดจำนวน 30.3 ล้านบาท
  แต่กลุ่มบริษัทมียอดลูกหนี้ที่คาดว่าจะได้รับชำระหนี้ในไตรมาสที่ 1 ปี 2549 จำนวนมาก
  ดังนั้นบริษัทจึงไม่มีปัญหาสภาพคล่องในการจ่ายชำระหนี้สินระยะสั้นแต่อย่างใด

3.  รายจ่ายการลงทุน

กลุ่มบริษัทมีโครงการขยายการลงทุนอย่างต่อเนื่อง อย่างไรก็ตาม
บริษัทยังคงยึดนโยบายการใช้จ่ายอย่างระมัดระวังเสมอ
ในส่วนของบริษัทยังคงขยายการลงทุนในธุรกิจให้คำปรึกษาและพัฒนางานด้านเทคโนโลยีสารสนเทศรวมถึงธุรกิจวิจัยและพัฒนาทรัพย์สินทางปัญญา
และธุรกิจด้านการบริการบำรุงรักษา ซึ่งเป็นธุรกิจที่มีอัตรากำไรขั้นต้นสูงโดยคาดหมายว่า
บริษัทจะได้ประโยชน์จากแนวโน้มอุตสาหกรรมไอทีที่มีการเติบโตสูง

แหล่งที่มาของเงินทุน

บริษัทมีปริมาณเงินทุนสำรองที่ได้จากการประกอบธุรกิจมากพอสำหรับใช้เป็นเงินทุนหมุนเวียนในกิจการ
อีกทั้งยังมีวงเงินสินเชื่อที่สถาบันการเงินให้ไว้เพื่อรองรับการขยายธุรกิจและสำหรับใช้เป็นเงินทุนหมุนเวียนอีกส่วนหนึ่ง

1.  ความเหมาะสมของโครงสร้างเงินทุน

  กลุ่มบริษัทมีอัตราส่วนหนี้สินของส่วนของผู้ถือหุ้นที่ดีขึ้นจากระดับ 1.1 เท่า ณ สิ้นปี 2547 เป็น
  0.6 เท่า ณ สิ้นปี 2548 สำหรับส่วนของบริษัทมีอัตราส่วนที่ดีขึ้นเช่นกันจาก 1.1 เท่า เป็น 0.7
  เท่าตามลำดับ ซึ่งเป็นอัตราส่วนที่อยู่ในเกณฑ์ดีมาก โดยมีสาเหตุมาจากการลดลงของหนี้สิ้นรวม
  อันเป็นผลมาจากการชำระคืนเงินกู้ยืมระยะสั้น
  ซึ่งหนี้สินทั้งหมดของบริษัทเป็นหนี้สินที่เกิดจากการดำเนินงานตามปกติ
  ซึ่งเป็นหนี้สินที่มีระยะเวลาชำระคืนต่ำกว่าหนึ่งปีเป็นส่วนใหญ่ ประกอบกับผลการดำเนินงานในปี
  2548 ที่มีผลกำไร ซึ่งมีผลให้ส่วนของผู้ถือหุ้นเพิ่มขึ้น

2.  ส่วนของผู้ถือหุ้น

ส่วนของผู้ถือหุ้นของกลุ่มบริษัท ณ วันที่ 31 ธันวาคม 2548 จำนวน 569.8 ล้านบาท
สำหรับส่วนของบริษัทมีจำนวน 553.7 ล้านบาท
โดยมีสาเหตุการเปลี่ยนแปลงมาจากผลการดำเนินงานที่เพิ่มขึ้น

3.  หนี้สิน

กลุ่มบริษัทมีหนี้สินรวม ณ วันที่ 31 ธันวาคม 2548 จำนวน 387.9 ล้านบาท
สำหรับส่วนของบริษัทมีจำนวน 333.1 ล้านบาท
ซึ่งส่วนใหญ่เป็นหนี้สินระยะสั้นที่เกิดจากการดำเนินงานตามปกติ

12.2.3 ค่าตอบแทนของผู้สอบบัญชี

1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชี ให้แก่ สำนักงานสอบบัญชีที่ผู้สอบบัญชีสังกัด
ในรอบปีที่ผ่านมา มีจำนวนเงินรวม 1.3 ล้านบาท

2. ค่าบริการอื่น

ในปี 2548 บริษัทจ่ายค่าตอบแทนสำหรับค่าที่ปรึกษาในการพิจารณาเข้าลงทุนในบริษัทย่อย ให้แก่
ที่ปรึกษาด้านการลงทุนและที่ปรึกษาด้านกฎหมาย จำนวน 2.6 ล้านบาท
โดยไม่มีค่าตอบแทนของงานบริการอื่นที่ต้องจ่ายในอนาคตอันเกิดจากการตกลงที่ยังให้บริการไม่แล้วเสร็จ